30 prípadov majora Zemana

30 prípadov majora Zemana () je seriál, ktorý natočila Československá televízia v rokoch 19741979 pri príležitosti 30. výročia oslobodenia Česko-Slovenska Sovietskou armádou. 

V každom z tridsiatich dielov sa odohráva jeden prípad z jedného konkrétneho roku z obdobia rokov 19451973.

Ústrednou postavou celého seriálu je príslušník ZNB Jan Zeman, ktorý sa postupne vypracuje z radového čakateľa na náčelníka pražskej kriminálky v hodnosti majora. 

Po nežnej revolúcii v roku 1989 bol seriál označený ako propagandistický seriál, ktorý zachytáva prácu bezpečnosti v Česko-Slovensku v rokoch 19451975 a čierno-bielo a tendenčne zachytáva jednotlivé prípady, ktoré v drvivej väčšine majú politické pozadie. 

Prvé vysielanie seriálu po novembrovej revolúcii uskutočnila slovenská televízia Markíza začiatkom januára 1998. Krátko na to bol seriál odvysielaný aj v českých televíziách.

 Jednotlivé prípady 
 (1945) Smrt u jezeraudavačstvo a kolaborácia s Nemcami, po vražde vlastného otca sa Zeman stáva policajtom
 (1946) Vyznavači ohněodsun sudetských Nemcov z pohraničia
 (1947) Loupež sladkého "I"čierny obchod s nedostatkovým inzulínom
 (1947) Rubínové křížebanderovci prechádzajúci cez územie Česko-Slovenska
 (1948) Hon na liškupropagandisticky vykreslené udalosti okolo víťazného februára. Prvýkrát sa v seriáli objavil nadporučík Bláha, ako protisocialistický živel.
 (1949) Bestieemigrácia na Západ, inšpirované tzv. kráľmi Šumavy
 (1950) Mědirytinaprídelový systém a falzifikácia potravinových lístkov
 (1951) Strachinšpirované vraždami bratov Mašínovcov
 (1952) Loď do Hamburkuvysielanie agentov do Česko-Slovenska na začiatku 50. rokov, do Československa sa vracia bývalý Zemanov nadriadený, teraz už agent ZápaduBláha
 (1953) Vrah se skrývá v polina motívy prípadu Babice
 (1954) Křížová cestapropagandististicky pojednáva o "nebezpečných" rehoľných rádoch
 (1955) Kleštězrada Bláhu voči svojim priateľom
 (1956) Romance o nenápadné paníhospodárska kriminalita podľa skutočného prípadu
 (1957) Konec veľké šancekoniec agentachodca Bláhu
 (1958) Kvadratura ženypodľa skutočného prípadu rozštvrtenej Herty Černínovej.
 (1959) Dáma s erbemkritika šľachty
 (1960) Prokleté dědictvíukradnuté peniaze z roku 1954
 (1961) Bílé linkyideologická diverzia, práca StB v západnom Berlíne
 (1962) Třetí housleZeman sa znova žení a popritom odhalených kopec menších podvodov v humorných zápletkách
 (1963) Modrá světlapokračovanie príbehu z roka 1961
 (1964) Pán ze Salcburkupašovanie ľudí na Západ
 (1965) Tatranské pastorálezbúranie kriminalistického pomníka
 (1966) Šťastný a veselýčierne duše na pracovisku, hospodárska kriminalita
 (1967) KlauniUdalosti v predvečer Pražskej jari
 (1968) ŠtvaniceUdalosti Pražskej jari
 (1969) Studnana motívy skutočného prípadu vo Vonoklasoch (okr. Praha-Západ)
 (1970) Rukojmí v Bella Vistavyšetrovanie vraždy vedie ŠtB k bývalým nacistom v južnej Amerike
 (1971) Poselství z neznámé zeměpokračovanie predchádzajúceho príbehu
 (1972) Mimikrymotív prvého únosu lietadla v Česko-Slovensku
 (1973) Růže pro Zemanaposledný prípad majora Zemana, počiatky disentu

 Postavy 
Jan Zeman Je ústrednou postavou celého seriálu a zároveň schopný kriminalista. Po skončení druhej svetovej vojny sa vracia spoločne s Václavom Kalinom a doktorom Veselým z koncentračného tábora. Pred vojnou pracoval ako zlievač až dovtedy, kým ho niekto udal nacistom, že je komunista, a on bol deportovaný do koncentračného tábora. Po vražde svojho otca sa podieľa na objasnení jeho smrti a objavuje v sebe kriminalistické schopnosti. Václav Kalina ho presvedčí, aby sa stal príslušníkom ZNB. Zeman pôsobí najskôr v Kateřinskej Hore, potom na okresnej správe ZNB a neskôr na kriminálke v Prahe.
Martin Gajdoš Je k Zemanovi pridelený ako pomocník pri vyšetrovaní prípadu v Tatrách. Zeman mu za jeho pomoc a dobrú prácu ponúkne miesto na kriminálke v Prahe. Gajdoš je mladý, ctižiadostivý a často príliš horlivý, ale neskôr ukazuje, že je nádejný kriminalista, ktorý môže mať pred sebou budúcnosť a raz dokonca nahradiť Zemana na pozícii náčelníka pražskej kriminálky.
Lída Brůhová-Zemanová Prvá manželka Jana Zemana. Pôsobí skromným až prostým dojmom. Spolu majú dcéru Lídu. Neskôr však zomiera miesto Zemana.
Blanka Svobodová-Mutlová-Zemanová Druhá manželka Jana Zemana a zároveň druhou matkou Zemanovej dcéry Lídy.
Doktor Veselý Bol spolu so Zemanom a Kalinom v koncentračnom tábore. Po návrate sa stáva lekárom na kriminálke a spolupracuje so Zemanom vo väčšine prípadov.
Žitný Je poručík z druhého krajinského odboru bezpečnosti, ktorý sa vypracuje do čela kontrarozviedky a riadi zahraničné operácie. Spolupracuje so Zemanom prevažne na nekriminalistických prípadoch a zahraničných akciách.
Pavlásek Je náčelník pražskej kriminálky. Po jeho odchode do dôchodku preberá jeho miesto Zeman.
Václav Kalina Bol spolu zo Zemanom a doktorom Veselým v koncentračnom tábore. Vypracuje sa na vrcholné funkcie na ministerstve vnútra. Pomáha Zemanovi usvedčiť vraha jeho otca a prehovorí ho k vstupu do ZNB. Je to profesionál, skúsený vodcovský typ charizmatického človeka. Má však nalomené zdravie a jeho srdce nevydrží udalosti okolo roku 1968.
Mirek Stejskal Zemanov kolega, ktorý sa neskôr dostane do rozporu so Zemanom, pretože preberie Zemanovu funkciu náčelníka po tom, čo je Zeman neprávom z funkcie odvolaný v roku 1968 po udalostiach Pražskej jari. Stejskal je nakoniec nútený na začiatku normalizácie v roku 1969 funkciu Zemanovi vrátiť a opustiť ZNB.
Jiří Hradec Najskôr šofér sanitky, neskôr sa vypracuje na príslušníka kontrarozviedky pod vedením Žitného. Hradec umiera pri jednej zo zahraničných misií v Južnej Amerike.
Pavel Bláha Najskôr je Zemanovým nadriadeným, neskôr však jeho osudovým protivníkom. Plánuje zabiť majora Zemana, avšak nechcene zastrelí jeho ženu. Bláha je vzhľadný, urastený, je obľúbený u žien a budí rešpekt.

 Major Zeman se vrací 
V roku 2004 ohlásila spoločnosť Idefia plánované natáčanie filmu Major Zeman se vrací. Kvôli problémom s autorskými právami film nebol realizovaný. V plánovanom scenári je penzista Zeman znovu povolaný do akcie a prizná, že už od 60. rokov pracoval tajne pre americkú CIA. Tento scenár sa stretol so značným odporom fanúšikov seriálu.

 Nedostatky 
V seriáli je viacero nedostatkov týkajúcich sa predovšetkým automobilov. 
 V diele Štvanice, ktorý sa odohráva v roku 1968, Zeman jazdí na Škode 100, ktorá sa však začala vyrábať až o rok neskôr. Navyše verzia zo seriálu (so zapustenými kľučkami vo dverách) sa začala vyrábať ešte neskôr.
 V diele Romance o nenápadné paní, ktorý sa odohráva v roku 1956, je pri rozhovore Zemana s nadriadeným vidieť v pozadí na parkovisku modrú Škodu 1203, ktorá sa vyrábala až od roku 1968.
 V diele Tatranské pastorále natáčanom na Bílikovej chate, ktorý sa odohráva v roku 1965, je vidieť v pozadí medzi autami filmárov modrú Aviu 30, ktorá sa vyrábala v ČSSR až od roku 1968.
 V diele Loď do Hamburku (1952) je vidieť v pozadí jednej scény Škodu 706 RT (Trambus), ktorá sa začala vyrábať až v roku 1956.
 V diele Dáma s erbom z roku 1959 je pri jazde autom vidieť automobily Škoda 100 a Trabant 601

 Externé odkazy 


 major Zeman na totalite.cz
 major Zeman na idnes.cz 

Kategória:České kriminálne televízne seriály
Kategória:Česko-slovenské televízne seriály
Kategória:Televízne seriály z roku 1974
Kategória:Normalizácia (ČSSR)